Konkurs za izlaganje u Galeriji moderne umetnosti Golubac u 2026. godini


Narodna biblioteka "Veljko Dugošević" iz Golupca raspisuje konkurs za izlaganje (za samostalne, autorske, kustoske i kolektivne izložbe i projekte) u Galeriji moderne umetnosti u 2026. godini. Konkurs je otvoren do 15. decembra 2025. godine.
Galerija moderne umetnosti, koja radi u sastavu Narodne biblioteke "Veljko Dugošević" Golubac, osnovana je 2022. godine i do sada je imala preko 40 samostalnih i grupnih izložbi umetnika iz Srbije, regiona i inostranstva. Jedan je od izložbenih prostora u Srbiji koji se bavi afirmacijom, prezentacijom i produkcijom savremene vizuelne umetnosti.
Galerija moderne umetnosti, učestvujući u predstavljanju savremenih umetničkih izraza, nastoji da doprinese decentralizaciji kulture, ravnomernom regionalnom razvoju i da bude prepoznata kao mesto koje na profesionalan način omogućava predstavljanje umetničkih i kustoskih projekata, kao i produkcijski centar koji doprinosi razvoju savremene umetnosti i inovativnih umetničkih praksi, sa posebnim zadatkom osnaživanja lokalne likovne scene.
Za konkurs je neophodno dostaviti:
1. opis projekta – koncepciju izložbe sa tehničkim opisom; 
2. vizuelnu dokumentaciju (do 10 ilustracija projekta sa kojim se konkuriše)
3. profesionalnu biografiju (CV) sa kontakt e-mail adresom i brojem telefona.
Prijave treba dostaviti isključivo elektronskim putem na adresu: modernagalerijagolubac@gmail.com
Prijave će razmatrati Umetnički savet Galerije moderne umetnosti.
Svi učesnici će o rezultatima konkursa biti obavešteni mejlom, a rezultati će biti objavljeni i na sajtu biblioteke, Fejsbuk i Instagram profilu biblioteke, kao i posredstvom medija, najkasnije do 20. januara 2026. godine.
Pravo učešća imaju svi likovni i primenjeni umetnici, uključujući i autore koji su izlagali pre dve i više godina, ukoliko se sada prijavljuju sa drugim radovima/postavkom.
[bookmark: _GoBack]Organizator obezbeđuje:
Katalog – flajer (A4 ili A3 format, sa jednim ili dva savijanja, obostrani kolor);
Organizaciju – pomoć pri postavljanju radova, reklamu i marketing događaja, izradu plakata i pozivnica.


Autor je u obavezi da svoje radove transportuje od i do Galerije o svom trošku, u terminima po dogovoru.
Autor izložbe donira jedno svoje delo za potrebe stalne izložbene postavke.
Slanjem prijave mejlom autor prihvata sve odredbe likovnog konkursa.
Kontakt za dodatne informacije: +38112678136 (svakog radnog dana od 07 do 15 časova) ili na:
modernagalerijagolubac@gmail.com

